
ประกาศเทศบาลตำบลบางลึก
เรื่อง  การปรับปรุงกระบวนงานตามภารกิจและ
การกำหนดระยะเวลาแล้วเสร็จของงานบริการ ปีงบประมาณ  2563
...................................................


อาศัยอำนาจตามความในมาตรา  28 และมาตรา 37 แห่งพระราชกฤษฎีกา ว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ที่ให้กำหนดระยะเวลาแล้วเสร็จของงานแต่ละงานและประกาศให้ประชาชนทราบเป็นการทั่วไป ประกอบกับมติคณะรัฐมนตรี เมื่อวันที่ 19 พฤษภาคม 2546 เรื่องลดขั้นตอนระยะเวลาการปฏิบัติราชการเพื่อประชาชน เทศบาลตำบลบางลึก จึงออกประกาศกำหนด การปรับปรุงกระบวนงานตามภารกิจและการกำหนดระยะเวลาแล้วเสร็จของงานบริการ ประจำปีงบประมาณ 2563 ดังนี้ 


ข้อที่ 1 ประกาศนี้เรียกว่า ประกาศเทศบาลตำบลบางลึก เรื่อง การปรับปรุงกระบวนงานตามภารกิจและการกำหนดระยะเวลาแล้วเสร็จของงานบริการ ประจำปีงบประมาณ 2563


ข้อที่  2 ประกาศนี้ให้มีผลบังคับใช้ตั้งแต่วันที่ประกาศ เป็นต้นไป


ข้อที่  3 ระยะเวลาดำเนินการแล้วเสร็จของงานให้เป็นไปตามรายละเอียดที่ปรากฏแนบท้ายประกาศฉบับนี้


ดังนั้น เพื่อเป็นการประชาสัมพันธ์ข้อมูลข่าวสารของทางราชการให้กับผู้ที่สนใจ และประชาชนในพื้นที่ได้รับทราบโดยทั่วกัน รวมทั้งเพื่อให้การให้บริการประชาชนเกิดความสะดวกรวดเร็ว จึงขอประกาศประชาสัมพันธ์การปรับปรุงกระบวนงานตามภารกิจและการกำหนดระยะเวลาแล้วเสร็จของงานบริการ ประจำปีงบประมาณ 2563 รายละเอียดตามเอกสารแนบท้ายประกาศฉบับนี้ 


จึงประกาศมาเพื่อทราบโดยทั่วกัน




ประกาศ  ณ วันที่ 15  เดือนตุลาคม  พ.ศ. 2562

(ลงชื่อ)







  (นายวีรวัฒน์  จันทรักษ์)






         นายกเทศมนตรีตำบลบางลึก 
